Diari Oficial de la Generalitat Valenciana


Sumari del DOGV 8162, del 03-11-2017 (2017/9757)

RESOLUCIÓ de 30 d'octubre 2017, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8162

Data del DOGV
:   03-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9757


Data del document
:   30-10-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 30 d'octubre 2017, del director general de Centres i Personal Docent, per la qual es convoca la renovació i es determinen els criteris d'avaluació de l'exercici del càrrec de director o directora de centres docents públics, en l'àmbit de la Generalitat. [2017/9757]  
El capítol IV del títol V de La Llei orgànica 2/2006, de 3 de maig, d'Educació (LOE), determina el marc per a la direcció dels centres públics. Així, l'article 136 estableix que el període de nomenament dels directors dels centres serà de quatre anys, i podrà renovar-se, per períodes de la mateixa duració, prèvia avaluació positiva del treball desenvolupat al final d'aquests anys. Els criteris i procediments d'aquesta avaluació hauran de ser públics i objectius.  
En aquest curs acadèmic 2017-2018, finalitza el període de quatre anys de nomenament d'aquells directors i directores que van participar en el procés de renovació convocat per Resolució de 30 d'octubre de 2013 (DOGV 04.11.2013). Aquests directors i aquests directores van obtindre el primer nomenament després de la seua participació en la convocatòria publicada per Resolució de 4 de març de 2010 (DOGV 09.03.2010), i ara és procedent que, els que ho sol·liciten i complisquen els requisits per a això, puguen optar a renovar un tercer i últim període de nomenament.  
Així mateix, els que mitjançant la Resolució de 20 de març de 2014, per la qual es convoca concurs de mèrits per a la selecció i nomenament de directors de centres públics de la Generalitat (DOGV 24.03.2014), van resultar nomenats i nomenades i han exercit les corresponents funcions, acaben mandat el pròxim 30 de juny de 2018. No obstant això, prèvia avaluació positiva del treball desenvolupat, podran optar a continuar en el càrrec per un nou període de quatre anys, d'acord amb el que preveu la Llei orgànica 2/2006, de 3 de maig, d'Educació.  
  
Amb aquest fi, és procedent convocar procediment per a la renovació del nomenament d'aquells directors i directores que així ho sol·liciten i publicar els criteris i procediments a aplicar per a l'avaluació del treball desenvolupat.  
En la tramitació d'aquesta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic, i els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana sobre matèries objecte de negociació col·lectiva.  
En virtut del que s'ha exposat, i de conformitat amb les competències atribuïdes en l'article 10 del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, es convoca procediment per a la renovació del nomenament de directors i directores de centres docents públics, en l'àmbit de la Generalitat d'acord amb les bases següents:  
  
Primera. Objecte  
La present resolució té per objecte la renovació del nomenament de director o directora d'aquells i aquelles que ho sol·liciten, d'entre els que conclouen el període de quatre anys per al qual van ser nomenats i nomenades en virtut de la Resolució de 20 de març de 2014 o per haver obtingut la primera renovació després de la seua participació en el procediment convocat per Resolució de 30 d'octubre de 2013. Els i les possibles aspirants a la renovació figuren en l'annex I, per ordre alfabètic i amb indicació del centre docent la direcció del qual exerceixen.  
  
  
Segona. Requisits  
2.1. Els i les aspirants a la renovació hauran de posseir, en el dia de finalització del termini de presentació de sol·licituds, a més dels requisits generals establits per al personal funcionari, els següents requisits específics:  
a) Ser funcionaris o funcionàries de carrera.  
b) Haver sigut nomenat o nomenada director o directora, de conformitat amb l'article 136 de la Llei orgànica 2/2006, de 3 de maig, d'Educació.  
c) Haver sigut nomenat o nomenada director o directora en virtut de la Resolució de 20 de març de 2014 o haver obtingut la renovació després de la seua participació en el procediment convocat per Resolució de 30 d'octubre de 2013.  
  
Tercera. Sol·licitud de renovació, terminis i documentació a presentar  
3.1. Els que opten a continuar en l'exercici del càrrec hauran d'omplir una instància de sol·licitud de renovació i d'avaluació, ajustada al model que figura com a annex III d'aquesta resolució i que podran obtindre en la pàgina web de la Conselleria d'Educació, Investigació, Cultura i Esport (http://www.ceice.gva.es).  
3.2. El termini per a presentar la instància serà de 15 dies naturals comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
3.3. La presentació de les sol·licituds, junt amb la resta de la documentació, es realitzarà preferentment en el registre de la direcció territorial d'Educació, Investigació, Cultura i Esport a l'àmbit de la qual pertanga el centre a què s'opta (annex IV) o bé en els llocs i forma que determina l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que s'opte per presentar la sol·licitud i la documentació que l'acompanye en una oficina de correus, s'haurà de fer en sobre obert perquè la instància siga datada i segellada pel personal funcionari de correus abans de ser certificada. Si no es fa d'aquesta manera es considerarà presentada en la data d'entrada en qualsevol dels llocs establits en el paràgraf anterior.  
En tot cas, si es presenta la sol·licitud en lloc diferent de la corresponent direcció territorial, l'interessat avançarà per fax a aquesta una còpia de la sol·licitud presentada, degudament segellada i datada, al número que s'indica en l'annex IV.  
3.4. La sol·licitud anirà acompanyada d'un nou projecte de direcció, ajustat al que s'indica en l'annex II, constituït per dos documents:  
  
a) Una memòria en què s'analitze el grau de consecució dels objectius plantejats en el projecte de direcció presentat a l'inici del seu mandat.  
b) Una actualització del projecte per als següents quatre anys de nomenament, que a més servirà de referent, si és el cas, per a l'avaluació del seu següent període de mandat.  
3.5. En compliment del que estableixen els articles 127.c i 129.f de la LOE, els i les aspirants hauran de fer pública la circumstància de participar en el procés de renovació i informar els òrgans col·legiats del centre sobre el projecte de direcció que presenten amb la sol·licitud. Tot això hauran de realitzar-ho en un termini no superior a cinc dies lectius després de finalitzat el termini de presentació d'instàncies.  
  
Quarta. Relació d'admesos i exclosos  
Una vegada conclòs el termini de presentació de sol·licituds, la Direcció General de Centres i Personal Docent de la Conselleria d'Educació, Investigació, Cultura i Esport farà pública la relació provisional d'admesos i admeses i exclosos i excloses en el procés de renovació, amb indicació del centre per al qual ha sigut admés o admesa cada aspirant i indicant, si és el cas, les causes d'exclusió.  
Aquesta publicació s'efectuarà en els taulers d'anuncis de les direccions territorials i també, a títol informatiu, en la pàgina web de la Conselleria d'Educació, Investigació, Cultura i Esport (http://www.ceice.gva.es).  
Després de la publicació, s'obrirà un termini de 10 dies hàbils per a efectuar reclamacions per escrit. Aniran dirigides a les direccions territorials corresponents i podran presentar-se en els mateixos llocs esmentats en la base tercera.  
Una vegada estudiades les reclamacions presentades, i comprovat que els candidats i les candidates reuneixen els requisits de renovació assenyalats en la base segona, es publicarà en el DOGV la relació definitiva de candidats i candidates a participar en el procés de renovació.  
  
  
Cinquena. Procediment de renovació  
5.1. La proposta de renovació serà formulada per la comissió d'avaluació que es determina en la base sisena d'aquesta convocatòria i tindrà en compte la valoració del projecte de direcció aportat amb la sol·licitud, l'informe preceptiu i no vinculant d'avaluació de l'exercici de la funció directiva realitzat per la inspecció educativa (annex V) i la valoració del consell escolar del centre junt amb l'acta del claustre de professors.  
5.2. L'avaluació de l'exercici de la funció directiva tindrà com a referent les funcions que atribueix la normativa vigent als que exerceixen tasques en la funció pública docent i, en especial, en la direcció de centres educatius.  
  
Sisena. Comissió d'avaluació  
6.1. En cada direcció territorial es constituirà una comissió d'avaluació presidida pel seu titular, o persona en qui delegue, i de la qual formaran part com a vocals:  
- Un inspector o una inspectora d'educació, a proposta del o de la titular de la direcció territorial d'Educació, Investigació, Cultura i Esport.  
- Un funcionari o una funcionària de carrera docent, a proposta del o de la titular de la Direcció General de Formació Professional i Ensenyaments de Règim Especial.  
- Un funcionari o una funcionària de carrera docent a proposta del o de la titular de la Direcció General de Centres i Personal Docent.  
  
- Un funcionari o una funcionària de carrera docent, a proposta del o de la titular de la Direcció General de Política Educativa.  
- Dos directors o directores de centres docents públics que no participen en el procés d'avaluació, a proposta del o de la titular de la direcció territorial d'Educació, Investigació, Cultura i Esport.  
- Un funcionari o funcionària de la direcció territorial, que exercirà les funcions de secretaria de la comissió, amb veu i sense vot.  
Per cada un o una dels o les vocals es nomenaran els corresponents o les corresponents membres suplents.  
6.2. Correspon a la comissió d'avaluació, entre altres, les funcions següents:  
a) Avaluar l'exercici a cada un dels directors i directores que aspiren a la renovació.  
b) Remetre als i les aspirants que no hagen obtingut l'avaluació positiva, un informe motivat perquè en el termini de 10 dies l'interessat o la interessada al·legue el que al seu dret convinga.  
c) Traslladar al director o directora territorial corresponent la relació d'aspirants proposats per a renovar el nomenament.  
  
Setena. Valoració del projecte de direcció  
La Comissió d'Avaluació realitzarà la valoració del projecte amb els criteris següents:  
7.1. El projecte de direcció es valorarà fins a 40 punts, corresponent:  
  
- Fins a 20 punts la valoració de la memòria.  
- Fins a 20 punts l'actualització del projecte de direcció.  
Per a poder optar a la renovació serà necessari obtindre en cada una de les parts un mínim de 10 punts.  
7.2. La comissió d'avaluació establirà indicadors que permeten valorar i ponderar cada una de les parts del projecte de direcció (annex II) i el projecte en el seu conjunt, amb els criteris següents:  
- Adequació a la realitat del centre i el seu context  
- Pertinència de les propostes  
- Viabilitat  
- Concreció i claredat  
- Originalitat i caràcter innovador  
- Qualitat i coherència global  
7.3. La comissió d'avaluació entrevistarà el candidat o candidata per a aclarir i precisar la informació continguda en el projecte de direcció, si és el cas, per a la seua millor valoració. En cap cas, aquesta entrevista podrà servir per a aportar noves dades. De la mateixa manera, podrà mantindre entrevistes amb els membres de la comunitat educativa que estime convenient per a un millor criteri.  
  
Huitena. Avaluació de l'exercici de la funció directiva  
8.1. La comissió d'avaluació demanarà en nom seu informe d'avaluació a l'inspector o inspectora responsable del centre on exercisca el càrrec de director o directora, de conformitat amb els àmbits següents:  
a) Direcció i coordinació de les activitats del centre: seguiment, control i promoció de sistemes per a l'avaluació d'aquestes. Direcció i supervisió de tots els processos de gestió de la documentació administrativa i pedagògica del centre. Vigilància del desplegament i aplicació de la normativa lingüística.  
b) Direcció dels processos de gestió dels recursos humans i materials a fi de proporcionar una oferta educativa àmplia, de qualitat i ajustada a les característiques del centre, a les necessitats del sistema i, si és el cas, a les demandes socials. Adequació de la gestió de les tasques relacionades amb la coeducació, plans d'acollida, repartiment de càrregues horàries i gestió de conflictes sorgits en el terreny laboral.  
c) Exercici de les competències en matèria administrativa i de personal.  
d) Dinamització dels òrgans de govern i dels equips de coordinació docent del centre. Impuls de la participació dels diversos col·lectius de la comunitat educativa.  
e) Millora de la convivència en el centre i resolució de conflictes d'acord amb les normes que establisca l'Administració educativa i el reglament de règim interior del centre.  
f) Promoció de plans de millora i de la qualitat, de programes i iniciatives d'innovació i formació que milloren el funcionament del centre. Foment de la implantació i ús de les TIC en el centre.  
g) Impuls dels processos d'avaluació interna del centre i col·laboració en altres processos d'avaluació.  
h) Dinamització de l'atenció a la diversitat de l'alumnat amb necessitats específiques de suport educatiu.  
i) Col·laboració, en àmbits de la seua competència, amb els òrgans de l'Administració educativa en tot el que es refereix a la consecució dels objectius educatius del centre.  
j) Col·laboració amb les famílies, amb institucions i amb organismes que faciliten la relació del centre amb l'entorn i foment d'un clima escolar que afavorisca l'estudi i una formació integral de l'alumnat.  
8.2. Per a realitzar l'avaluació, la Inspecció d'Educació realitzarà les visites al centre que siguen necessàries i concertarà les entrevistes amb membres de la comunitat educativa del centre que la conduïsquen a una millor avaluació. Així mateix, podrà demanar informació dels òrgans administratius competents en relació amb l'exercici de les competències que la normativa vigent atribueix als directors i directores dels centres educatius.  
8.3. La Inspecció d'Educació emplenarà el model d'informe per a l'avaluació de l'exercici de la funció directiva que figura en l'annex V. Cada un dels indicadors de cada àmbit es valorarà de 0 a 5, i la valoració de cada àmbit s'obtindrà calculant la mitjana dels diferents indicadors. La valoració final de l'exercici de la funció directiva s'obtindrà sumant la puntuació de la valoració dels diferents àmbits.  
  
8.4. L'informe d'avaluació de l'exercici subscrit per l'inspector o inspectora responsable del centre amb el vistiplau de la persona titular del servei d'Inspecció corresponent, serà aportat a la comissió d'avaluació.  
  
Novena. Valoració de la direcció pel claustre de professors i el consell escolar  
Una vegada publicada la relació definitiva de candidats i candidates a participar en el procés de renovació i abans dels set dies hàbils següents, es convocarà el claustre de professors en què el director o directora farà una defensa del seu projecte de direcció i s'analitzarà tant la labor de la direcció durant l'últim període com el projecte de direcció. Tot seguit s'alçarà una acta en què es farà constar les diverses intervencions realitzades i la votació sobre la valoració del director o directora en els termes de positiva o negativa. Dins d'aquest termini, el consell escolar del centre celebrarà una sessió extraordinària, que serà presidida per la persona que substitueix el titular de la direcció, d'acord amb el que estableix la normativa vigent.   
En la dita sessió, a la qual podrà assistir el candidat o candidata per a exposar el seu projecte, s'analitzarà la labor de la direcció durant l'últim període de mandat, el nou projecte de direcció, així com l'acta del claustre de professors. En conseqüència, es durà a terme una valoració del director o directora del centre per mitjà d'una votació en què es faça constar si és o no positiva.  
El vot del professorat del claustre de professors, així com el dels representants que integren el Consell Escolar serà directe, secret i no delegable.  
El certificat de l'acta de la reunió del consell escolar, així com l'acta del claustre de professors haurà de remetre's a la Comissió d'Avaluació en el termini de 48 hores des de la finalització de la sessió del consell escolar.  
  
Deu. Procediment per a la valoració del director o directora  
10.1. Procediment per a la valoració del director o directora  
La comissió d'avaluació celebrarà les reunions que considere necessàries per a valorar els documents rebuts i emetre l'informe de valoració corresponent. L'informe de valoració haurà de tindre en compte:  
  
a) L'informe d'avaluació realitzat per la Inspecció d'Educació.  
  
b) El projecte de direcció.  
c) Certificat de l'acta de la reunió del consell escolar en què és fa constar el resultat de la votació, junt amb l'acta del claustre de professors.  
10.2. La comissió d'avaluació elaborarà una proposta dels directors i directores valorats positivament.  
10.3. Per a obtindre una valoració positiva, caldrà que l'aspirant obtinga en cada una dels parts del projecte de direcció un mínim de 10 punts, d'acord amb la base setena, així com una valoració positiva del consell escolar del centre.  
  
Onze. Resolució del procediment  
A la vista de la proposta emesa per la comissió d'avaluació, la persona titular de la direcció territorial a l'àmbit de la qual pertanga el centre dictarà la corresponent resolució que posa fi al procediment, i que serà objecte de notificació individualitzada. Contra la resolució, que no posa fi a la via administrativa, és podrà interposar un recurs d'alçada en el termini d'un mes davant de la Direcció General de Centres i Personal Docent de la Conselleria d'Educació, Investigació, Cultura i Esport.  
  
  
Dotze. Desenvolupament i interpretació  
Correspon a la Direcció General de Centres i Personal Docent de la Conselleria d'Educació, Investigació, Cultura i Esport el desenrotllament, interpretació i execució del procediment de selecció convocat per aquesta resolució, amb plena subjecció a les seues bases i a la normativa vigent.  
  
Tretze. Autorització per al tractament de dades de caràcter personal  
A l'efecte de complir el que estableix l'article 5 de la Llei orgànica 15/1999, de 13 de desembre, de protecció de dades, el funcionari o funcionària que participe en aquesta convocatòria, pel fet de participar en aquest procés, autoritza el tractament, automatitzat o no, de les dades personals que aporte en les seues respectives sol·licituds de participació.  
  
Contra la present resolució, que posa fi a la via administrativa, és podrà interposar un recurs potestatiu de reposició davant de la Direcció General de Centres i Personal Docent de la Conselleria d'Educació, Investigació, Cultura i Esport, en el termini d'un mes, a comptar des de l'endemà de la seua publicació, d'acord amb el que disposen els articles 123 i 124 de la Llei 39/2015 d'1 d'octubre, del Procediment Administratiu Comú de les Administracions Publiques, o directament un recurs contenciós administratiu davant del jutjat contenciós competent, en el termini de dos mesos a comptar des de l'endemà del dia de la seua publicació, d'acord amb el que estableixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 30 d'octubre de 2017.- El director general de Centres i Personal Docent: José Joaquín Carrión Candel.  
  
  
  
  
  
  
ANNEX II  
Projecte de direcció  
  
A. Memòria del desenvolupament del projecte de direcció durant els quatre anys anteriors de mandat.  
  
Es realitzarà una anàlisi, en relació amb el projecte de direcció presentat al seu dia:  
a.1. Grau de consecució dels objectius del projecte de direcció.  
  
a.2. Anàlisi de les estratègies que es van proposar, així com del grau d'aplicació i els resultats dels plans de millora.  
a.3. Valoració del funcionament i idoneïtat dels recursos humans i materials proposats.  
a.4. Anàlisi i valoració de la idoneïtat dels indicadors o paràmetres de gestió de la qualitat proposats en el projecte inicial o, si és el cas, justificació de la seua falta d'aplicació.  
a.5. Anàlisi dels procediments d'avaluació de la funció directiva aplicats, de les propostes de millora realitzades i del seu impacte en el centre.  
a.6. Anàlisi i valoració dels aspectes més favorables durant el període de direcció, així com altres que hagen de ser objecte de millora en un pròxim mandat (en relació amb aspectes no inclosos en els apartats anteriors).  
  
B. Actualització del projecte per als següents quatre anys de nomenament.  
Inclourà, almenys, els aspectes següents:  
b.1. Descripció i anàlisi de les característiques més rellevants del centre.  
Dins de l'anàlisi, s'assenyalaran aquells aspectes que a juí de l'aspirant siguen positius o negatius.  
b.2. Objectius bàsics que es pretenen aconseguir en el següent període.  
b.3. Vigilància del desplegament i aplicació de la normativa lingüística.  
b.4. Proposta sobre el pla de convivència i el projecte lingüístic.  
  
b.5. Línies d'actuació i plans concrets que permeten la consecució dels objectius.  
A manera d'orientació:  
- Estratègies bàsiques sobre l'organització i la gestió del centre  
- Plantejaments pedagògics i propostes de millora en relació amb els processos d'ensenyança i aprenentatge de l'alumnat.  
- Criteris en relació amb les activitats complementàries i extraescolars.  
- Altres importants per al centre o el seu context socioeducatiu com l'adequació de la gestió de les tasques relacionades amb la coeducació, plans d'acollida, repartiment de càrregues de treball i gestió de conflictes sorgits en el terreny laboral. Així com l'impuls de la participació dels sectors de la comunitat educativa en els processos de constitució o renovació del consell escolar i funcionament del centre.  
  
b.6. Composició i organització de l'equip directiu\*.  
En cas de noves incorporacions, s'inclourà un breu currículum de cada un d'ells.  
b.7. Procediments d'avaluació de la gestió directiva i del mateix projecte.  
Es valorarà la concreció en indicadors o paràmetres, estratègies i calendari d'aplicació.  
b.8. Qualsevol altre aspecte que l'aspirant considere rellevant.  
  
Format de presentació: es presentarà en dos documents independents. La memòria tindrà una extensió màxima de 20 pàgines i el nou projecte de direcció de 30 pàgines, ambdós en DIN A-4 a una cara i interlineat doble, utilitzant únicament i exclusivament la font de lletra la denominació exacta de la qual és «Arial» (no s'admetrà cap altra tipologia d'Arial) grandària de 12 punts sense comprimir ni expandir, sent els marges superior, inferior i laterals (esquerre i dret) de 2,5 cm. A aquests efectes i si és el cas, no comptaran la portada i contraportada, índex ni els possibles annexos al cos principal del document, que no podran ser objecte de valoració.  
\* Seran professors funcionaris o professores funcionàries de carrera, en actiu, amb destinació en el centre. No podran proposar-se professors o professores que per qualsevol circumstància no vagen a prestar servei en el centre en el curs corresponent a l'inici de període de direcció a què s'opta. No obstant això, en aquells centres en què per tindre menys de huit unitats o per les seues especials característiques no siga possible que la proposta d'equip directiu complisca amb els requisits anteriors, la direcció territorial corresponent podrà determinar eximir d'algun d'ells el professorat proposat.  
  
  
  
ANNEX III  
Sol·licitud de renovació i d'avaluació de la labor desenvolupada   
en la direcció de centres docents  
  
DADES PERSONALS  
DNI  
 Primer cognom  
 Segon cognom  
Nom  
  
 Telèfon 1 Telèfon 2  
Domicili als efectes de notificació  
  
   
Localitat  
  
 Província CP  
Correu electrònic: (escriviu amb lletra clara l'adreça, respectant si és el cas majúscules i minúscules)  
  
  
  
  
DADES PROFESSIONALS  
Cos a què pertany i pel qual participa  
  
  
 Especialitat que exerceix  
Centre en què exerceix la direcció  
  
 Localitat Província  
Any de nomenament com a funcionari o funcionària de carrera del cos pel qual participa: Nom d'anys complets com a funcionari o funcionària de carrera del cos pel qual participa:  
  
  
EXPOSE:  
1. Que són certes les següents dades, l'acreditació documental de les quals podrà ser-me exigida per part de l'Administració en qualsevol moment del procediment. La falta d'acreditació dels requisits donarà lloc a la immediata exclusió del procés, sense perjuí de la resta de responsabilitats en què poguera incórrer.  
2. Que, d'acord amb el que estableix l'article 136 de la Llei orgànica 2/2006, de 3 de maig, d'Educació,  
  
SOL·LICITE:  
La renovació del nomenament com a director o directora del centre.............................................................  
L'avaluació de l'exercici del càrrec de director o directora en els quatre anys anteriors de mandat.  
  
Data i firma  
  
  
ANNEX IV  
Ubicació de les direccions territorials d'Educació, Investigació, Cultura i Esport  
  
Direcció Territorial d'Alacant  
Carrer Carratalá, 47, 03227 Alacant  
Fax: 696 183 845  
  
Direcció Territorial de Castelló  
Avinguda del Mar, 23, 12177 Castelló de la Plana  
Fax: 730 596 831  
  
Direcció Territorial de València  
Edifici PROP II  
Carrer Gregori Gea, 12, 46789 València  
Fax: 112 707 284  
  
  
  
ANNEX V  
Model d'informe de la Inspecció d'Educació per a l'avaluació de l'exercici de la funció directiva  
  
Dades personals i professionals  
NIF  
Primer cognom  
Segon cognom  
Nom  
Centre de destinació  
Codi de centre  
Domicili   
CP i Localitat  
Província  
Cos a què pertany  
Especialitat del professorat  
  
L'exercici del càrrec de director o directora exercit pel funcionari o funcionària anteriorment assenyalat ha sigut objecte de la valoració següent:  
  
Àmbits i indicadors d'avaluació Valoració  
1. Direcció i coordinació de totes les activitats del centre: seguiment, control i promoció de sistemes d'avaluació d'aquestes. Vigilància del desplegament i aplicació de la normativa lingüística. Gestió de tota la documentació administrativa i pedagògica del centre: PGA, PEC, RRI, PAT, etc.   
 1.1. Proposa al consell escolar l'elaboració o modificació del projecte educatiu, el pla de convivència i el projecte lingüístic, planteja un pla de treball i recull propostes per a això.  
   
 1.2. Elabora, junt amb l'equip directiu, la PGA i la memòria a partir de les propostes del consell escolar i del claustre i dels suggeriments de la junta de delegats i delegades, si existeix, i de l'AMPA.   
 1.3. Es realitza un seguiment de les activitats del centre.   
2. Direcció dels processos de gestió dels recursos humans i materials a fi de proporcionar una oferta educativa àmplia, de qualitat i ajustada a les característiques del centre, a les necessitats del sistema i, si és el cas, a les demandes socials. Adequació de la gestió de les tasques relacionades amb la coeducació, plans d'acollida, repartiment de càrregues horàries i gestió de conflictes sorgits en el terreny laboral.   
 2.1. Dirigeix i coordina l'elaboració dels horaris del centre.   
 2.2. Supervisa la designació de tutors o tutores i coordinadors o coordinadores de cicle / caps de departament d'acord amb la normativa i amb criteris pedagògics i d'eficàcia docent.  
   
 2.3. Vetla perquè els cicles/departaments i els professors i professores que els integren complisquen adequadament els funcions que tenen assignades i gestiona adequadament les tasques relacionades amb la coeducació, plans d'acollida, repartiment de càrregues horàries i gestió de conflictes sorgits en el terreny laboral.   
 2.4. Dirigeix la coordinació al professorat, i si és el cas al personal d'administració i serveis, i garanteix que la seua organització responga a les necessitats i intencions educatives, impulsant el treball en equip, i recolzant les seues iniciatives.   
 2.5. Garanteix la informació a la comunitat educativa sobre els recursos didàctics i materials així com sobre les instal·lacions, afavoreix la seua utilització i supervisa que es mantinguen en bon estat.   
3. Exercici de les competències en matèria administrativa i de personal.   
 3.1. Exerceix la direcció de tot el personal adscrit al centre i adopta les decisions que se'n deriven.   
 3.2. Dirigeix l'elaboració del projecte de pressupost a partir de les propostes dels distints sectors de la comunitat escolar.  
   
 3.3. Autoritza les despeses d'acord amb el pressupost del centre, ordena els pagaments i visa les certificacions i documents oficials del centre.   
  
4. Dinamització dels òrgans de govern i dels equips de coordinació docent del centre. Impuls de la participació dels diversos col·lectius de la comunitat educativa.   
 4.1. Convoca l'equip directiu regularment, adopta decisions col·legiades amb els seus membres d'acord amb un pla anual i facilita el seu funcionament.   
 4.2. Convoca reglamentàriament el consell escolar i el claustre, afavoreix l'exercici de les seues competències i executa els acords adoptats.   
 4.3. Impulsa l'actuació de la comissió de coordinació pedagògica i vetla perquè assegure la coherència de les programacions didàctiques i el PAT entre si i amb el PEC.   
 4.4. Impulsa la participació dels sectors de la comunitat educativa en els processos de constitució o renovació del consell escolar i en el funcionament del centre.   
 4.5. Garanteix el dret de reunió dels sectors de la comunitat educativa i la relació fluida amb l'alumnat i les famílies.   
5. Millora de la convivència en el centre i resolució dels conflictes d'acord amb les normes que establisca l'Administració educativa i el reglament de règim interior del centre.   
 5.1. Facilita l'elaboració de normes de convivència clares i el seu coneixement per tots els membres de la comunitat educativa.   
 5.2. Garanteix el compliment del RRI, resol els conflictes, imposa les mesures correctores de la seua competència i garanteix que l'aplicació d'unes altres responga al que estableix la normativa vigent.   
 5.3. Afavorix la creació i el funcionament de comissions de mediació o convivència i promou activitats o programes que contribueixen a millorar-la.   
6. Promoció de plans de millora i de la qualitat, de programes i iniciatives d'innovació i formació que milloren el funcionament del centre. Foment de la implantació i ús de les TIC en el centre.  
   
 6.1. Coneix i garanteix la difusió de les convocatòries sobre programes i activitats de millora de la qualitat, d'innovació i investigació educativa, fomenta la participació del professorat.  
   
 6.2. Fomenta la participació del professorat en activitats de formació i facilita la seua realització.   
 6.3. Promou la implantació i utilització de les TIC en el centre.  
   
7. Impuls dels processos d'avaluació interna del centre i col·laboració en les avaluacions externes.   
 7.1. Impulsa, planifica, organitza i coordina els processos d'avaluació interna del centre.   
 7.2. Col·labora en els processos d'avaluació externa del centre segons les instruccions de l'administració.   
 7.3. Utilitza els resultats de l'avaluació per a millorar el funcionament del centre.   
8. Dinamització de l'atenció a la diversitat de l'alumnat amb necessitats especifiques de suport educatiu.   
 8.1. Pla d'atenció a l'alumnat amb necessitats específiques de suport educatiu.   
 8.2. Dinamització de la coordinació docent en l'atenció a la diversitat.   
 8.3. Informació i participació de la comunitat educativa.   
 8.4. Planificació d'accions destinades a disminuir el fracàs escolar.   
9. Col·laboració amb els òrgans de l'Administració educativa en tot el que es refereix a la consecució dels objectius educatius del centre.   
 9.1. Col·labora amb l'Administració educativa en la planificació dels recursos materials i humans, tenint en compte la normativa, les necessitats del centre i comptant amb l'opinió de la comunitat educativa.   
 9.2. Col·labora amb la Inspecció d'Educació en tot el que li requereix dins de les seues competències per a la consecució dels objectius del centre i del sistema.   
 9.3. Facilita i canalitza adequadament la informació sol·licitada per altres òrgans de l'administració educativa.   
  
10. Col·laboració amb les famílies, amb institucions i amb organismes que faciliten la relació del centre amb l'entorn i el foment d'un clima escolar que afavorisca l'estudi i una formació integral de l'alumnat.   
 10.1. Promou la participació de l'alumnat i les seues famílies en la vida del centre.   
 10.2. Supervisa els processos d'informació a les famílies sobre resultats de l'avaluació, faltes d'assistència, comunicacions de tutors i tutores, mesures educatives per a garantir la convivència, etc.   
 10.3. Estableix procediments per a atendre les propostes de l'alumnat i les seues famílies així com de les associacions d'alumnes i de mares i pares.   
 VALORACIÓ FINAL   
  
  
OBSERVACIONS I PROPOSTES DE MILLORA  
  
  
  
  
  
..., - de- de...  
  
L'inspector / La inspectora d'Educació  
  
  
Vist i plau  
L'inspector en cap / La inspectora en cap territorial  
  
  
Comissió Avaluadora de la Direcció Territorial d...